รัฐบาลไทย-ข่าวทำเนียบรัฐบาล-นายกฯ เห็นชอบกำหนด ๔ มาตรการสำคัญในการแก้ไขปัญหาอาวุธปืนและยาเสพติด
วันจันทร์ที่ 17 ตุลาคม 2565
นายกฯ เห็นชอบกําหนด ๔ มาตรการสําคัญในการแก้ไขปัญหาอาวุธปืนและยาเสพติด
นายกฯ เห็นชอบกําหนด ๔ มาตรการสําคัญในการแก้ไขปัญหาอาวุธปืนและยาเสพติด ย้ําดําเนินมาตรการอย่างเข้มงวด เร่งด่วน มีประสิทธิภาพ สร้างความปลอดภัยในชีวิตและทรัพย์สิน-ความเชื่อมั่นให้ประชาชน
ในวันพุธที่ ๑๒ ตุลาคม ๒๕๖๕ เวลา ๐๙.๓๐ น. พลเอก ประยุทธ์ จันทร์โอชา​ นายกรัฐมนตรี​และรัฐมนตรี​ว่าการ​กระทรวง​กลาโหม​ เป็นประธานการประชุมเพื่อกําหนดมาตรการเร่งด่วนในการแก้ไขปัญหายาเสพติด ร่วมกับ​รองนายกรัฐมนตรี และรัฐมนตรีจากหน่วยงานที่เกี่ยวข้อง​ พร้อมด้วย​ นายสมศักด์​ เทพสุทิน​ รัฐมนตรี​ว่าการ​กระทรวง​ยุติธรรม​ นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายวิชัย ไชยมงคล เลขาธิการ ป.ป.ส. นายเรืองศักดิ์ สุวารี อธิบดีกรมคุ้มครองสิทธิและเสรีภาพ​ พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายวีระกิตติ์ หาญปริพรรณ์ ผู้ตรวจราชการกระทรวง สํานักงานปลัดกระทรวง รักษาราชการแทนอธิบดีกรมคุมประพฤติ พันตํารวจตรี ยุทธนา แพรดํา​ รองอธิบดีกรมสอบสวนคดีพิเศษ พร้อมด้วยผู้แทนจากหน่วยงาน​ที่เกี่ยวข้อง เข้าร่วมประชุมฯ ณ ห้องประชุมอาคารภักดีบดินทร์ ทําเนียบรัฐบาล
นายอนุชา​ บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติ​หน้าที่​โฆษกประจําสํานักนายกรัฐมนตรี เปิดเผยว่า สาระสําคัญของการประชุมสรุปได้ ดังนี้
นายกรัฐมนตรีกล่าวเปิดการประชุมว่า ทุกคนทราบดีแล้วว่ามีสถานการณ์ความรุนแรงที่ศูนย์พัฒนาเด็กเล็กขององค์การบริหารส่วนตําบลอุทัยสวรรค์ จังหวัดหนองบัวลําภู ส่งผลกระทบต่อสภาพจิตใจ ซึ่งจากเหตุการณ์ดังกล่าวนั้นรัฐบาลรวมทั้งคนไทยทั้งประเทศมีความห่วงกังวลในเรื่องของการป้องกันและการแก้ไขปัญหาเกี่ยวกับการครอบครองอาวุธปืน และยาเสพติด ตลอดจนการเยียวยาผู้เสียหายทั้งระบบ ซึ่งหลังจากเหตุการณ์ที่เกิดขึ้น ต้องขอขอบคุณกระทรวงมหาดไทย สํานักงานตํารวจแห่งชาติ และหน่วยงานที่เกี่ยวข้อง ที่มีการประชุมหารือกันในขั้นต้น ในการกําหนดมาตรการเร่งด่วนที่จะทําให้เกิดการแก้ไขปัญหาอย่างเป็นระบบและรวดเร็ว และมีผลเป็นรูปธรรมในการที่จะสร้างความปลอดภัยให้กับชีวิตและทรัพย์สิน ตลอดจนการป้องกันเหตุที่จะเกิดขึ้นในอนาคต เพื่อที่จะสร้างความเชื่อมั่นให้กับประชาชน โดยได้มีการบูรณาการร่วมกันของหน่วยงานที่เกี่ยวข้อง
นายกรัฐมนตรีกล่าวถึงประเด็นที่เกี่ยวข้อง คือข้อเสนอเรื่องอาวุธปืนโดยกระทรวงมหาดไทย สํานักงานตํารวจแห่งชาติ ข้อเสนอจากสํานักงานคณะกรรมการป้องกันและปราบปรามยาเสพติด กระทรวงยุติธรรม การบําบัดและฟื้นฟูผู้ติดยาเสพติดของกระทรวงสาธารณสุข การแก้ไขปัญหาและพัฒนาสุขภาพจิต ที่ต้องบูรณาการกันอย่างรัดกุม ให้เกิดผลสําเร็จเป็นรูปธรรม ทั้งนี้ รัฐบาลได้กําหนดให้การแก้ไขปัญหายาเสพติดเป็นวาระแห่งชาติ จึงเห็นว่าต้องมีมาตรการเพิ่มเติมมากขึ้น จากโครงสร้างกลไกการป้องกันเดิมที่มีอยู่แล้ว ซึ่งวันนี้ได้สั่งการให้ตั้งคณะกรรมการใหญ่ขึ้นอีกหนึ่งคณะ เพื่อติดตามตรวจสอบการทํางานของทุกคณะที่มีอยู่ในปัจจุบัน เพื่อมากํากับดูแลหน่วยงานต่าง ๆ เช่น ศูนย์ป้องกันและปราบปรามยาเสพติดแห่งชาติ ซึ่งเป็นระดับนโยบายและจังหวัดต่าง ๆ รวมไปถึงศูนย์ระดับกระทรวง กรมและพื้นที่บริการพิเศษ เขตและอําเภอหมู่บ้านและชุมชน ดังนั้น เป้าหมายในวันนี้คือ หลังจากเกิดเหตุการณ์ขึ้นแล้ว หน่วยงานที่เกี่ยวข้องต้องกําหนดมาตรการเร่งด่วนได้อย่างเป็นระบบ รวดเร็ว และมีผลเป็นรูปธรรม เพื่อรักษาความปลอดภัยให้กับชีวิตและทรัพย์สินของประชาชน ป้องกันเหตุที่อาจเกิดขึ้นในอนาคตเพื่อสร้างความเชื่อมั่นให้กับประชาชน โดยต้องบูรณาการความร่วมมือกับหน่วยงานที่เกี่ยวข้อง ทั้งกระทรวงมหาดไทย สํานักงานตํารวจแห่งชาติ สํานักงานคณะกรรมการป้องกันและปราบปรามยาเสพติด กระทรวงสาธารณสุข ที่จะเข้ามาดูแลเรื่องสุขภาพจิต ซึ่งต้องทํางานอย่างบูรณาการและรัดกุม
นายกรัฐมนตรีกล่าวย้ําว่า รัฐบาลให้ความสําคัญในการแก้ไขปัญหาเรื่องการใช้ยาเสพติดกับการใช้อาวุธที่จะดําเนินการในหลายมิติ โดยเฉพาะมาตรการเรื่องการป้องกันป้องปรามในสถานที่ต่าง ๆ การปราบปรามโดยใช้กระบวนการทางกฎหมาย กวาดล้างทั้งยาเสพติดและการใช้อาวุธต่าง ๆ ความเข้มข้นในการตรวจสอบการใช้อาวุธ การพกพาอาวุธ การบําบัดรักษา สถานที่บําบัดรักษาของรัฐ และศูนย์บําบัดรักษาต่าง ๆ ของส่วนท้องถิ่นให้มีเพียงพอได้คุณภาพมาตรฐาน รวมทั้งต้องค้นหาคนที่ติดยาเสพติดเพื่อนํามาสู่การบําบัดรักษา ซึ่งจะต้องหามาตรการที่เหมาะสมในการดําเนินการอย่างเข้มงวด และต้องดําเนินการอย่างเร่งด่วน มีประสิทธิภาพ เพื่อนําไปสู่การกําหนดแนวทางปฏิบัติต่อไปโดยเร็วที่สุด
ทั้งนี้ ที่ประชุมเห็นชอบมาตรการสําคัญที่ต้องดําเนินการให้เป็นรูปธรรมในการแก้ไขปัญหาอาวุธปืนและยาเสพติด ประกอบด้วย
๑. มาตรการเกี่ยวกับอาวุธปืน
๑.๑ กวดขันการบังคับใช้กฎหมายเกี่ยวกับอาวุธปืน และกระสุนปืนอย่างเข้มงวดในการออกใบอนุญาต การต่อใบอนุญาตและการพกพา
๑.๒ ผู้ยื่นคําขออนุญาตมีและใช้อาวุธปืน ต้องเป็นผู้มีคุณสมบัติครบถ้วนถูกต้องตรงตามกฎหมาย มีการตรวจสอบและรับรองทางจิตว่าไม่เป็นผู้วิกลจริต จิตฟั่นเฟือน/สําหรับในส่วนความประพฤติหรือพฤติกรรมต้องได้รับการรับรองจากผู้บังคับบัญชา ชุมชน กํานัน ผู้ใหญ่บ้าน ฯลฯ ว่าไม่มีพฤติการณ์ที่เป็นภัยต่อสังคม และมีมาตรการตรวจสอบทบทวนเพื่อพิจารณาคุณสมบัติในทุกรอบระยะเวลาที่เหมาะสม
๑.๓ เพิกถอนใบอนุญาตพกพาอาวุธปืน เมื่อพบปัญหาทางจิต พฤติกรรมที่เป็นภัยต่อสังคม การใช้ยาเสพติด และมีพฤติกรรมที่เป็นภัยต่อสังคม
๑.๔ กวาดล้างจับกุมอาวุธเถื่อนและการซื้อขายออนไลน์อย่างจริงจัง
๑.๕ ทบทวนกฎหมายที่จําเป็นให้มีความทันสมัย
๒. มาตรการป้องกันและปราบปรามการกระทําผิดเกี่ยวกับยาเสพติด
๒.๑ ควบคุมการนําเข้าและส่งออกสารเคมีที่นําไปใช้ผลิตยาเสพติด “โซเดียมไซยาไนต์”
๒.๒ เร่งติดตาม สืบสวนขยายผล ทําลายเครือข่ายนักค้ายาเสพติดและยึดอายัดทรัพย์สิน
๒.๓ บูรณาการนําผู้เสพเข้าระบบศูนย์ข้อมูลที่ศูนย์ปฏิบัติการ สํานักงาน ป.ป.ส.
๒.๔ ทบทวนกรณีผู้เสพเป็นผู้ป่วย โดยเฉพาะประเด็นปริมาณการครอบครอง เพื่อนําไปสู่การบําบัดฟื้นฟู
๒.๕ สร้างความเชื่อมั่นให้กับประชาชนในการป้องกันและปราบปรามยาเสพติด
๓. มาตรการบําบัดฟื้นฟูผู้ติดยาเสพติด
๓.๑ ค้นหา คัดกรองผู้ป่วย SMIV เข้าสู่สถานฟื้นฟูฯ ภาคีเครือข่าย
๓.๒ เร่งรัดการจัดตั้งศูนย์คัดกรองให้ครอบคลุมทุกตําบล ทั้ง สธ.และ อปท. และสถานบําบัดรักษาที่มีมาตรฐานสากล
๓.๓ บูรณาการการบําบัดโดยใช้ชุมชนเป็นฐาน (Community Based Treatment) ให้ครอบคลุมทุกตําบล
๓.๔ พัฒนาพฤตินิสัย ร่วมกับการบําบัดฟื้นฟู โดยเฉพาะกลุ่มที่ก่อความรุนแรง หรือเสี่ยงต่อการก่อความรุนแรง และใช้กําไล EM เพื่อการติดตามดูแล
๔. การพัฒนาและแก้ไขปัญหาสุขภาพจิต
๔.๑ จัดตั้งระบบดูแลสุขภาพจิตใน โรงเรียนและสถานศึกษาทุกแห่ง / สถานประกอบกิจการที่มีพนักงานมากกว่า ๑๐๐ คน / หน่วยงานที่เกี่ยวข้องกับอาวุธร้ายแรง
๔.๒ ทําการบําบัดฟื้นฟูทันที โดยจัดตั้งกลุ่มงานจิตเวชและยาเสพติดทุกอําเภอ จัดตั้งหน่วยบูรณาการ จิตเวชฉุกเฉินทุกอําเภอ ระบบดูแลเบื้องต้นทางจิตเวชทุกโรงพยาบาลส่งเสริมสุขภาพตําบล
๔.๓ ใช้ชุมชนบําบัด เพิ่มสิทธิประโยชน์ในการรักษาจิตเวชทางไกล การดูแลต่อเนื่องในชุมชนในผู้ป่วยจิตเวชเสี่ยงต่อการเกิดความรุนแรง